**Z á p i s n i c a**

**zo zasadnutia obecného zastupiteľstva, konaného dňa 22.4. 2020**

**Prítomní:** Ružena Opálková, starostka obce

PhDr. Zlatica Opáleková – hlavná kontrolórka obce

Ivan Slezák

Miroslav Vadovič

Ing. Peter Pilát

Ľuboš Debrecký

Peter Poliak

Monika Martinkovičová

**Program:**

1. Otvorenie.

2. Schválenie programu zasadnutia.

3. Určenie zapisovateľa a overovateľov zápisnice a uznesenia, návrhovej komisie.  
 4. Kontrola uznesení zo dňa 4.12.2020.

5. Návrh VZN č. 1/2020 o poplatkoch na zberovom dvore.

6. Návrh VZN č. 3 /2020 o ochrannom pásme pohrebísk na území obce Šelpice.

7. Rozpočtové opatrenie č. 1/2020.

8. Verejná vyhláška zmena územného plánu obce Šelpice.

9. Oznámenie majetkových pomerov verejného funkcionára za r. 2019.

10. Správa hlavnej kontrolórky obce za rok 2019.

11. Návrh plánu kontrolnej činnosti hlavnej kontrolórky obce na 1.polrok 2020.

12. Rôzne.

13. Záver.

1. **Otvorenie**

Zasadnutie obecného zastupiteľstva v Šelpiciach otvorila a viedla Ružena Opálková,

starostka obce. V úvode privítala poslancov, skonštatovala, že počet prítomných poslancov je 7, t. j. obecné zastupiteľstvo v Šelpiciach je spôsobilé rokovať a uznášať sa. Návrh programu bol poslancom doručený spolu s pozvánkou na zasadnutie OZ. Zasadnutie prebiehalo za prísnych hygienických podmienok, všetci prítomní mali na sebe rúška, pred vstupom do zasadacej miestnosti použili dezinfekčný prostriedok na ruky, sedeli v odstupe 2 m, miestnosť bola pred zasadnutím vydezinfikovaná.

1. Na základe pripomienky hlavnej kontrolórky, bod 9 – premenovať na: schválenie komisie verejného záujmu, následne bol program zasadnutia poslancami jednohlasne schválený.
2. Za zapisovateľa bola určená starostka obce, za overovateľov zápisnice a uznesenia Ivan Slezák a Ing. Peter Pilát.
3. **Kontrola uznesení zo dňa 4.12.2020.**

* Splnené.

**5. Návrh VZN č. 1/2020 o poplatkoch na zberovom dvore.**

- návrh VZN bol poslancami schválený.

**6. Návrh VZN č. 3 /2020 o ochrannom pásme pohrebísk na území obce Šelpice.**

- návrh VZN bol poslancami schválený.

**7. Rozpočtové opatrenie č. 1/2020.**

- poslanci predložený návrh úpravy rozpočtu schválili.

**8. Verejná vyhláška zmena územného plánu obce Šelpice.**

- poslanci verejnú vyhlášku na zmenu územného plánu schválili, začne sa proces zmien

a doplnkov v ÚP.

**9. Oznámenie majetkových pomerov verejného funkcionára za r. 2019 – schválenie**

**komisie verejného záujmu:**

* starostka obce predložila prítomným poslancom Oznámenie majetkových pomerov verejného funkcionára za rok 2019. Bola zriadená komisia verejného záujmu v zložení: Peter Poliak – predseda komisie

Miroslav Vadovič – člen

Ivan Slezák - člen

Komisia prehodnotí predložené majetkové pomery starostky za rok 2019.

**10. Správa hlavnej kontrolórky obce za rok 2019.**

- hlavná kontrolórka oboznámila prítomných poslancov so súhrnnou správou za rok 2019,

poslanci túto správu zobrali na vedomie.

**11. Návrh plánu kontrolnej činnosti hlavnej kontrolórky obce na 1.polrok 2020.**

- hlavná kontrolórka predniesla návrh plánu kontrolnej činnosti obce na 1.polrok 2020,

- poslanec Peter Poliak dal návrh na zapracovanie do plánu kontrolnej činnosti – kontrola

čerpania zostatku dovoleniek zamestnancov obecného úradu za rok 2019. Hlavná

kontrolórka tento návrh zapracuje do kontrolnej činnosti.

**12. Rôzne.**

- starostka obce prečítala žiadosť p. vedúcej školskej jedálne pri MŠ Šelpice – zmena

finančného pásma na nákup potravín na jedno hlavné jedlo zamestnanca MŠ a to zo

súčasného pásma 2. vo výške 1,33 EUR do finančného pásma 3. vo výške 1,41 EUR,

z dôvodu, že aj deti sú zaradené do finančného pásma 3. Poslanci túto žiadosť schválili.

* na základe oznámenia Slovenského červeného kríža, starostka informovala o občanoch, ktorí darovali bezplatne krv:

Diamantová plaketa za 80 – násobné darovanie krvi p. Jozef Adámek,

Bronzová plaketa za 10 – násobné darovanie krvi p. Gabriela Branišová.

Poslanci schválili peňažnú odmenu:

pre p. Jozefa Adámka vo výške 200.- EUR.

pre p. Gabrielu Branišovú vo výške 100.- EUR.

* starostka sa dotazovala, či sa bude stavať máj, poslanci sú za stavanie mája len symbolicky a vzhľadom na súčasnú situáciu bez účasti verejnosti,
* starostka oboznámila poslancov vo veci budovania kanalizácie, že TAVOS vydal nové podmienky prijímania žiadostí na financovanie projektu, obce môžu podávať žiadosti, súčasne aj so zrealizovaným verejným obstarávaním v termíne od 1.9.2020 do 30.9.2020. Ďalej informovala, že zadala firme Visions Trnava podnet na začatie verejného obstarávania v tejto veci. Poslanec p. Debrecký vzniesol návrh, aby p. Kimličková zapracovala do projektovej dokumentácie aj domy p. Škurlu a Dekana, ktoré nie sú súčasťou terajšej PD.
* starostka upozornila na neúnosné vyvážanie bioodpadu na zberový dvor, občania sú veľmi nedisciplinovaní, vyvážajú aj mimo otváracích hodín, nakoľko z boku je voľný prístup a nevyužívajú domáce kompostovanie. Hromada tohto odpadu má veľký rozmer, a v súčasnej situácii pandémie koronavírusu tento odpad nie je prakticky možné vyviezť. Poslanci navrhli umiestniť ešte jednu kameru. Starostka osloví p. Vlachoviča na jej realizáciu,
* starostka ďalej informovala, že Marek Matkovčík žiada prihlásiť p. Vitalošovú /jeho priateľku/ na trvalý pobyt do rod. domu č. 51. Tento rod. dom patrí 6 vlastníkom, p. Matkovčík je tam len v podnájme. Poslanci túto žiadosť zamietli.
* poslanec Debrecký pripomenul, že k novému priechodu pre chodcov by bolo dobré dať zábrany. Starostka odpovedala, že sú už dávnejšie objednané, keď budú dodané, hneď sa osadia.
* vo veci kúpy malotraktora poslanci p. Pilát a p. M. Vadovič oslovili 2 dodávateľov na zaslanie cenovej ponuky. Dohodli stretnutie a obhliadku na mieste u týchto dodávateľov. Po zvážení cenových ponúk ako aj potrebného príslušenstva k traktoru, sa následne rozhodne o jeho kúpe.
* Poslanec p. Debrecký navrhol upozorniť vyhlásením v rozhlase, aby majitelia psov zamedzili ich voľný pohyb po súkromných pozemkoch v časti Gajdáreň. Ďalej žiadal o pokosenie porastu pri hlavnej ceste /pri družstevných bytovkách/.

**13. Záver.**

**N**akoľko zo strany poslancov už neboli žiadne dotazy, starostka poďakovala za účasť

a zasadnutie obecného zastupiteľstva ukončila.

**Zapísala:**

Ružena Opálková ................................